Babelscape/SREDFM huggingface dataset:
The Libertines

Οι The Libertines είναι αγγλικό ροκ συγκρότημα που δημιουργήθηκε το 1997 στο Λονδίνο και αποτελείται από τους Πιτ Ντόχερτι (φωνητικά, ηλεκτρική κιθάρα), Καρλ Μπαρατ (φωνητικά, ηλεκτρική κιθάρα), Τζον Χάσελ (μπάσο) και Γκάρι Πάουελ (ντραμς).

Το συγκρότημα ήταν ενεργό μέχρι το 2004, όπου και διαλήθυκε. Οι Ντόχερτυ και Μπάρατ δημιούργησαν δικά τους σχήματα: ο Ντόχερτυ τους Babyshambles ο Μπάρατ τους Dirty Pretty Things. Το 2010 επανενώθηκαν για μια σειρά συναυλιών, ενώ από το 2012 έχουν επανενωθεί οριστικά.

Οι Libertines αποτέλεσαν μια από τις πιο δυναμικές μπάντες της Garage rock revival στις αρχές της δεκαετίας του 2000.
Παναγιώτης Μαθιουδάκης

Ο Παναγιώτης Μαθιουδάκης (γεννημένος το 1944 στον Πειραιά) είναι παλαίμαχος Έλληνας διεθνής αθλητής της υδατοσφαίρισης. Ήταν αθλητής του του Ολυμπιακού και της Εθνικής ομάδας υδατοσφαίρισης της Ελλάδας. Μάλιστα, ήταν μέλος της Εθνικής ομάδας που συμμετείχε στους θερινούς Ολυμπιακούς Αγώνες του 1968 που διεξήχθησαν στο Μεξικό, όπου η Εθνική Ελλάδος κατέκτησε τη 14η θέση.
Γιώργος Παλληκάρης

Ο Γιώργος Παλληκάρης (γεννημένος το 1946 στον Πειραιά) είναι παλαίμαχος Έλληνας διεθνής αθλητής της υδατοσφαίρισης. Ήταν αθλητής του Ολυμπιακού και της Εθνικής ομάδας υδατοσφαίρισης της Ελλάδας. Μάλιστα, ήταν μέλος της Εθνικής ομάδας που συμμετείχε στους θερινούς Ολυμπιακούς Αγώνες του 1968 που διεξήχθησαν στο Μεξικό, όπου η Εθνική Ελλάδος κατέκτησε τη 14η θέση.

Ήταν μέλος του ρόστερ του τμήματος υδατοσφαίρισης του Ολυμπιακού που κατέκτησε το πρωτάθλημα Ελλάδας το 1951.
Λαϊκή Αντίσταση

Η Λαϊκή Αντίσταση - Αριστερή Αντιιμπεριαλιστική Συνεργασία, ήταν συνεργασία αριστερών οργανώσεων και ανένταχτων αγωνιστών που δίνουν έμφαση στην εναντίωση στον ιμπεριαλισμό και την αντίσταση στην καπιταλιστική επίθεση. Η συνεργασία αυτή συγκροτήθηκε στις 26 Οκτωβρίου 2013 ύστερα από διαδικασίες που είχαν ξεκινήσει απ' τον Μάρτιο του 2012 με τη συγκρότηση της "Πρωτοβουλίας για την Αριστερή Αντιιμπεριαλιστική Συνεργασία". Συμμετεχουν ως "εκκινούσες δυνάμεις" οι οργανώσεις ΚΚΕ (μ-λ) και Μ-Λ ΚΚΕ. Το ΚΚΕ (μ-λ) ανακοίνωσε την αποχώρηση του και τη διάλυση (πρακτικά) της συνεργασίας το Δεκέμβριο του 2020.
Ευάγγελος Κανόναρχος

Ο Ευάγγελος Κανόναρχος του Παναγιώτη (και Κανονάρχος, Θεσσαλονίκη, 1927 - 22 Δεκεμβρίου 1991) ήταν Έλληνας πολιτικός, ο οποίος υπηρέτησε ως βουλευτής Δωδεκανήσου από το 1974 ως το 1981.
Αλέξανδρος Μοναστηριώτης

Ο Αλέξανδρος Μοναστηριώτης (γεννημένος το 1924) είναι παλαίμαχος Έλληνας διεθνής αθλητής της υδατοσφαίρισης. Ήταν αθλητής του του Ολυμπιακού και της Εθνικής ομάδας υδατοσφαίρισης της Ελλάδας. Μάλιστα, ήταν μέλος της Εθνικής ομάδας που συμμετείχε στους θερινούς Ολυμπιακούς Αγώνες του 1948 που διεξήχθησαν στο Λονδίνο, όπου η Εθνική Ελλάδος κατέκτησε τη 13η θέση.

Ήταν μέλος του ρόστερ του τμήματος υδατοσφαίρισης του Ολυμπιακού που κατέκτησε τα πρωταθλήματα Ελλάδας το 1949 και το 1951.

Ο Αλέξανδρος Μοναστηριώτης αγωνιζόταν στη θέση του τερματοφύλακα.
Στέφανος Ούρος Γ΄

Ο Στέφανος Ούρος Γ΄ ("Стефан Урош III Дечански Немањић", γνωστός ως "Ντέτσαν(σκ)ι", παλαιότερη απόδοση στα Ελληνικά: "Ντεκάνσκι", (1276/1284 - 11 Νοεμβρίου 1331) από τον Οίκο των Νεμάνιτς ήταν βασιλιάς της Σερβίας από τις 6 Ιανουαρίου του 1322 έως τις 8 Σεπτεμβρίου του 1331. Ίδρυσε το μοναστήρι στο Ντέτσαν(σκ)ι του Κοσσυφοπεδίου.
Ευάγγελος Κοσκινάς

Ο Ευάγγελος Κοσκινάς (γεννημένος στις 10 Μαϊου 1959) είναι παλαίμαχος Έλληνας διεθνής αθλητής της υδατοσφαίρισης αλλά και της κολύμβησης. Ήταν αθλητής του Ολυμπιακού και της Εθνικής Ελλάδος. Μάλιστα, ήταν μέλος της κολυμβητικής Εθνικής ομάδας που συμμετείχε στους θερινούς Ολυμπιακούς Αγώνες του 1980 οι οποίοι διεξήχθησαν στη Μόσχα. 

Ήταν μέλος του ρόστερ του τμήματος υδατοσφαίρισης του Ολυμπιακού που κατέκτησε το πρωτάθλημα Ελλάδας το 1969, υπό τις οδηγίες του Μάκη Χαρίτου.
Ανδρέας Γούνας

Ο Ανδρέας Γούνας (γεννημένος στις 26 Αυγούστου 1957) είναι παλαίμαχος Έλληνας διεθνής αθλητής της υδατοσφαίρισης. Ήταν αθλητής μεταξύ άλλων του Ολυμπιακού και της Εθνικής ομάδας υδατοσφαίρισης της Ελλάδας. Μάλιστα, ήταν μέλος της Εθνικής ομάδας που συμμετείχε στους θερινούς Ολυμπιακούς Αγώνες του 1980 (Μόσχα) και του 1984 (Λος Άντζελες), όπου η Εθνική Ελλάδος κατέκτησε τη 10η και την 8η θέση αντίστοιχα.
Ευστάθιος Σαράντος

Ο Ευστάθιος Σαράντος (γεννημένος στις 16 Μαϊου 1952) είναι παλαίμαχος Έλληνας διεθνής αθλητής της υδατοσφαίρισης. Ήταν αθλητής του Ολυμπιακού και της Εθνικής ομάδας υδατοσφαίρισης της Ελλάδας. Μάλιστα, ήταν μέλος της Εθνικής ομάδας που συμμετείχε στους θερινούς Ολυμπιακούς Αγώνες του 1972 που διεξήχθησαν στο Μόναχο, όπου η Εθνική Ελλάδος κατέκτησε τη 13η θέση.
Γιάννης Παληός

Ο Γιάννης Παληός (20 Ιουνίου 1946) είναι παλαίμαχος Έλληνας διεθνής αθλητής της υδατοσφαίρισης.

Γεννήθηκε στον Πειραιά. Ήταν αθλητής του Ολυμπιακού και της Εθνικής ομάδας υδατοσφαίρισης της Ελλάδας. Μάλιστα, ήταν μέλος της Εθνικής ομάδας που συμμετείχε στους θερινούς Ολυμπιακούς Αγώνες του 1969 που διεξήχθησαν στο Μεξικό, όπου η Εθνική Ελλάδος κατέκτησε τη 14η θέση, αλλά και του 1972 στο Μόναχο όπου κατέκτησε τη 13η θέση.

Ήταν μέλος του ρόστερ του τμήματος υδατοσφαίρισης του Ολυμπιακού που κατέκτησε τα πρωταθλήματα Ελλάδας το 1969 και το 1971.
Λουδισμός

Λουδισμός ή Λουδιτισμός (αγγλ. Luddism) είναι κίνημα που ξεκίνησε τον 19o αιώνα στην Αγγλία, από υφαντουργούς οι οποίοι εξεγέρθηκαν κατά των νεοκατασκευασθέντων μηχανημάτων της βιομηχανικής επανάστασης, που σκοπό είχαν τη μείωση του εργατικού προσωπικού και κατά συνέπεια την έκλειψη της εργασίας τους ως τεχνίτες. Οι Λουδίτες μπροστά στον κίνδυνο να χάσουν τη δουλειά τους από, χαμηλόμισθους και χαμηλής κατάρτισης, εργάτες που χειρίζονταν τους ηλεκτροκίνητους αργαλειούς, τις μηχανές ραψίματος και τις μηχανές γνεσίματος, κατέφυγαν σε εχθροπραξίες με την κυβέρνηση της Βρετανίας και τον βρετανικό στρατό, κυρίως από το 1811 μέχρι το 1813.

Η ακριβής προέλευση του ονόματος Λουδισμός και Λουδίτες είναι ασαφής, αλλά κυρίαρχη άποψη είναι ότι ονομάστηκαν έτσι από τον Νεντ Λουντ (Ned Ludd), ο οποίος λέγεται ότι έσπασε δυο μηχανές γνεσίματος το 1779.Το όνομά του έγινε εμβληματικό της καταστροφής μηχανών και εξελίχθηκε στον φανταστικό ‘Στρατηγό Λουντ’ ή ‘Βασιλιά Νεντ Λουντ’, μια μυθική φιγούρα που, ως άλλος Ρομπέν των Δασών, ζούσε στο Δάσος του Σέργουντ στο Νότιγχαμ και φερόταν ως ηγέτης της εξέγερσης.
Μαυροτσιροβάκος

Ο Μαυροτσιροβάκος είναι στρουθιόμορφο πτηνό της οικογενείας των Συλβιιδών, που απαντά και στον ελλαδικό χώρο. Η επιστημονική ονομασία του είδους είναι "Sylvia melanocephala" και περιλαμβάνει 5 υποείδη. 

Στην Ελλάδα απαντούν τα υποείδη "Sylvia melanocephala melanocephala" (J. F. Gmelin, 1789) και "Sylvia melanocephala pasiphae" (Stresemann & Schiebel, 1925), με το δεύτερο να είναι ενδημικό της Κρήτης, της Ρόδου, των νησιών του Ν. Αιγαίου και της ΝΔ. Μικράς Ασίας.

Ο μαυροτσιροβάκος είναι ένα από τα στρουθιόμορφα που, στην Ελλάδα, αποκαλούνται με τη γενικότερη ονομασία "τσιροβάκοι". Σε γενικές γραμμές, αποτελεί τον κοινότερο τσιροβάκο που απαντάται στις μεσογειακές χώρες.
Όττο Ντίτριχ

Ο Όττο Ντίτριχ (γερμ. "Jacob Otto Dietrich", 1897 - 1952) ήταν "Obergruppenführer" (αντιστοιχεί με Αντιστράτηγο Α στη στρατιωτική ιεραρχία) της SS, επικεφαλής Τύπου του Γ΄ Ράιχ, γραμματέας του Υπουργείου Προπαγάνδας, του οποίου προΐστατο ο Γιόζεφ Γκέμπελς και έμπιστος του Χίτλερ.
Νίκος Μαζιώτης

Ο Νίκος Μαζιώτης είναι Έλληνας τρομοκράτης αναρχικής ιδεολογίας και μέλος της τρομοκρατικής οργάνωσης Επαναστατικός Αγώνας (Ε.Α.). Για τη δράση του με τον Ε.Α. έχει καταδικαστεί σε 50ετή κάθειρξη. Ο ίδιος περιγράφει τις ενέργειές του ως «ένοπλη επαναστατική δράση».
Super Bass

"Super Bass" είναι τραγούδι της Αμερικανίδας καλλιτέχνιδας Νίκι Μινάζ από την deluxe έκδοση του στούντιο άλμπουμ της, "Pink Friday" (2010). Το τραγούδι γράφτηκε από την Μινάζ, την Έστερ Ντιν, τον Ρόαν Χάιλ και τον Kane Beatz.
Πτήση MH17

Στις 17 Ιουλίου 2014 συνετρίβη στην περιφέρεια του Ντόνετσκ, στην Ανατολική Ουκρανία, κοντά στα ρωσοουκρανικά σύνορα, ένα Boeing 777-2H6ER των μαλαισιανών αερογραμμών που εκτελούσε την πτήση Άμστερνταμ -Κουάλα Λουμπούρ (Πτήση MH17). Στο αεροπλάνο επέβαιναν 298 άνθρωποι που όλοι έχασαν τη ζωή τους. 

Το αεροπλάνο χτυπήθηκε από πύραυλο εδάφους –αέρος ενώ πετούσε σε ύψος 33.000 ποδών. Το πόρισμα για τα αίτια του δυστυχήματος δημοσιεύτηκε τον Οκτώβριο του 2015.
BBC Radio Cumbria

Το BBC Radio Cumbria ("BBC Ραδιόφωνο Κάμπριας") είναι ραδιοφωνικός σταθμός της υπηρεσίας BBC Local Radio, o οποίος ξεκίνησε να εκπέμπει στις 2 Ιανουαρίου του 1971 και εξυπηρετεί την κομητεία Κάμπρια. Τα στούντιο του σταθμού βρίσκονται στην πόλη Καρλάιλ.

Ο σταθμός εκπέμπει στους 95.2, 95.6, 96.1 και 104.1 στα FM και στους 756, 837 και 1458 στα AM. Ο σταθμός και ο Radio York είναι οι μόνοι σταθμοί του BBC Local Radio, οι οποίοι δεν εκπέμπουν σε ψηφιακό ραδιόφωνο. Ο σταθμός δεν θα εκπέμπει στο ψηφιακό ραδιόφωνο τουλάχιστον μέχρι το 2019.
Πρωθυπουργός της Τζαμάικα

Ο Πρωθυπουργός της Τζαμάικα είναι ο αρχηγός κυβερνήσεως της Τζαμάικα. Ο Πρωθυπουργός διορίζεται επίσημα από τον Γενικό Κυβερνήτη, ο οποίος εκπροσωπεί το Μονάρχη (αρχηγό κράτους) της Τζαμάικα. Πριν τον Πρωθυπουργό υπήρχε η ονομασία επικεφαλής υπουργός (chief minister) για τον αρχηγό της κυβέρνησης. Αυτό ίσχυσε ως το 1959 και ακολούθησε ο όρος "Premier". Το 1962 μετά την ανεξαρτησία πρώτος πρωθυπουργός ανέλαβε ο Αλεξάντερ Μπουσταμάντε.

Η Πόρσια Σίμσον Μίλερ ήταν η πρώτη γυναίκα στο αξίωμα αυτό στην ιστορία της χώρας.

Σημερινός πρωθυπουργός είναι ο Άντριου Χόλνες, ο οποίος υπηρέτησε ξανά στο αξίωμα το διάστημα 2011-12.
BBC Tees

Το BBC Tees είναι ραδιοφωνικός σταθμός της υπηρεσίας BBC Local Radio, o οποίος ξεκίνησε να εκπέμπει στις 31 Δεκεμβρίου του 1970 και εξυπηρετεί τις κομητείες Τίσαϊντ, Ντάρχαμ και Βόρειο Γιόρκσαϊρ. Τα στούντιο του σταθμού βρίσκονται στην πόλη Μίντλεσμπρο. Ο σταθμός εκπέμπει στους 95.0 και 95.8 στα FM. Επίσης, ο σταθμός εκπέμπει και σε ψηφιακό ραδιόφωνο.
Όμιλος Αntenna

Ο Όμιλος Αntenna (ΑΝΤ1) (αγγ.: Antenna Group) είναι όμιλος μέσων μαζικής ενημέρωσης στην Ελλάδα. Ιδρύθηκε το 1989 από τον Μίνωα Κυριακού. Σήμερα αποτελεί μια εταιρεία μέσων ενημέρωσης, των οποίων οι δραστηριότητες περιλαμβάνουν τη μετάδοση τηλεοπτικών προγραμμάτων, τις διαδικτυακές υπηρεσίες, τις τηλεπικοινωνίες και μια δισκογραφική εταιρεία. Το πρώτο επίτευγμα της εταιρείας είναι ο ΑΝΤ1, ένα από τα μεγαλύτερα και πιο επιτυχημένα ιδιωτικά τηλεοπτικά κανάλια στην Ελλάδα και τα Βαλκάνια.

Ο Όμιλος ΑΝΤ1 έχει επεκτείνει τις δραστηριότητές του στο εξωτερικό, με κανάλια για την μετάδοση του προγράμματος του ΑΝΤ1 για το ελληνικό κοινό στο εξωτερικό. Λειτουργεί τώρα σταθμούς που εξυπηρετούν τη Βόρεια Αμερική, την Ευρώπη, την Αυστραλία, την Ασία και την Κύπρο.
Γιάγκος Πιερίδης

Ο Γιάγκος Πιερίδης (1897 - 1970) ήταν Κύπριος λογοτέχνης. Γεννήθηκε στην Αθήνα, αλλά από μικρός έζησε στην Αλεξάνδρεια. Υπήρξε φανατικός θαυμαστής του Καβάφη. Αργότερα εργάστηκε ως υπάλληλος του υπουργείου Εξωτερικών και συνετέλεσε στο να διαδοθεί η ποίηση του Καβάφη. Εκτός από τη λογοτεχνία ασχολήθηκε και με τη δημοσιογραφία.
Δημόσια Κεντρική Βιβλιοθήκη Λάρισας

Η Δημόσια Κεντρική Βιβλιοθήκη Λάρισας, ιδρύθηκε το 1940 και φέρει το όνομα «Κωνσταντίνος Κούμας», του Έλληνα διδασκάλου του Γένους και πρωτεργάτη του νεοελληνικού διαφωτισμού, ο οποίος γεννήθηκε στη Λάρισα. Οι πρώτες προσπάθειες για τη δημιουργία βιβλιοθήκης ξεκινούν το 1891, δέκα χρόνια μετά την απελευθέρωση της Θεσσαλίας από τους Τούρκους.
Εκλογές στην Τζαμάικα

Εκλογές στην Τζαμάικα διεξάγονται κάθε 5 χρόνια (τακτικά) για την ανάδειξη των 63 μελών της Βουλής των Αντιπροσώπων (Κάτω Βουλής). Οι 63 βουλευτές της Κάτω Βουλής εκλέγονται από το λαό για πενταετή θητεία σε μονοεδρικές περιφέρειες, ενώ τα 21 μέλη της Γερουσίας (Άνω Βουλή, πριν την ανεξαρτησία: Νομοθετικό Συμβούλιο) διορίζονται από τον Γενικό Κυβερνήτη: τα 13 έπειτα από πρόταση του πρωθυπουργού και τα 8 έπειτα από πρόταση του αρχηγού της αντιπολίτευσης. Οι συνεδριάσεις του Κοινοβουλίου γίνονται στο Κίνγκστον. 

Δικαίωμα ψήφου στις εκλογές έχουν όσες και όσοι είναι ηλικίας 18 ετών και άνω.
Νατάσα Κορολιόβα

Η Νατάλια Βλαντίμιρόβνα Ποριβάι (Ρωσικά: Ната́лия Влади́мировна Порыва́й), γνωστή ως Νατάσα Κορολιόβα (Ρωσικά: Наташа Королёва), είναι Ρωσίδα τραγουδίστρια, ηθοποιός και παρουσιάστρια.
Ρούντα Χβέζντα Μπρνο

Η Ρούντα Χβέζντα Μπρνο, επίσης γνωστή σαν Ρεντ Σταρ Μπρνο ήταν μια τσεχοσλοβάκικη ποδοσφαιρική ομάδα από την πόλη Μπρνο. Η ομάδα υπήρξε από το 1956 έως το 1962, έχοντας 4 συμμετοχές στο Πρωτάθλημα ποδοσφαίρου Τσεχοσλοβακίας, την ανώτατη κατηγορία της χώρας. Μετά την περίοδο 1960-61 συγχωνεύθηκε με την Σπαρτάκ ΖΓΣ Μπρνο (Spartak ZJŠ Brno).
Φανόδημος

Ο Φανόδημος, ο επιφανής ατθιδογράφος και πατέρας του ιστορικού Διύλλου, έζησε στο δεύτερο μισό του 4ου π.Χ. αιώνος και στις αρχές του 3ου. Η γενέτειρά του δεν είναι με βεβαιότητα γνωστή· εικάζεται μόνον ότι καταγόταν από την νήσο Ικό, για την οποία άλλωστε είχε γράψει ένα χρονικό με τίτλο "Ικιακά".
Διέμενε πάντως στην Αθήνα και υπήρξε οπαδός των θέσεων του Λυκούργου.

Έγραψε επίσης μια ιστορία της Δήλου με τίτλο "Δηλιακά" 
και μια "Ατθίδα", αποτελούμενη από εννιά τουλάχιστον βιβλία, το σημαντικότερο και εκτενέστερο έργο του.
Ο Φανόδημος δεν περιοριζόταν στη καταγραφή μόνον των ιστορικών γεγονότων, αλλά συμπεριελάμβανε στα έργα του και πολλές μυθολογικές αφηγήσεις. Ως ιστορικός δεν ήταν πάντοτε αντικειμενικός και αμερόληπτος. Εξυμνούσε φανερά τους Αθηναίους και υποτιμούσε τους αντιπάλους τους (όπως φαίνεται και στο διασωθέν απόσπασμα στο οποίο περιγράφει τη μάχη στον Ευρυμέδοντα ποταμό).
Από τα έργα του διασώθηκαν 27 αποσπάσματα (όλα από την Ατθίδα). Αναφέρονται από τον Πλούταρχο, τον Αθήναιο, τον Διονύσιο τον Αλικαρασσέα, τον Σουίδα, τον Ησύχιο, τον Αρποκρατίωνα, το Μέγα Ετυμολογικόν κ.ά.
Έντουαρντ Σπράνγκερ

Ο Έντουαρντ Σπράνγκερ ("Eduard Spranger", 27 Ιουνίου 1882 – 17 Σεπτεμβρίου 1963) ήταν Γερμανός φιλόσοφος, παιδαγωγός και ψυχολόγος, μαθητής του Βίλχελμ Ντίλταϋ. Γεννήθηκε στο Βερολίνο και πέθανε στο Τύμπιγκεν. Ύπηρξε ένας από τους θεμελιωτές της παιδαγωγικής επιστήμης και επηρέασε της εκπαίδευση των δασκάλων στη Γερμανία την εποχή του Μεσοπολέμου. Ήταν καθηγητής φιλοσοφίας στη Λειψία (1911–20), το Βερολίνο (1920–45) και το Τύμπιγκεν (μετά το 1946), ενώ έδινε διαλέξεις στην Ιαπωνία τη περίοδο 1937-8. 

Τα πιο σημαντικά έργα του θεωρούνται τα:
* "Die Lebensformen" (1914)
* "Psychologie des Jugendalters" (1924)
BBC Radio Lancashire

Το BBC Radio Lancashire είναι ραδιοφωνικός σταθμός της υπηρεσίας BBC Local Radio και εξυπηρετεί την κομητεία Λανκασάιρ. Ξεκίνησε ως BBC Radio Blackburn στις 26 Ιανουαρίου του 1971 στην συχνότητα 96.4FM, το 1972 προστέθηκε και η συχνότητα 854 kHz AM και στις 4 Ιουλίου του 1982 άλλαξε στο σημερινό του όνομα. Ο σταθμός εκπέμπει από τα στούντιό του στο Μπλάκμπερν στους 95.5, 103.9 και 104.5 στα FM και στους 855 και 1557 στα AM. Επίσης, ο σταθμός εκπέμπει μέσω διαδικτύου από την υπηρεσία RealPlayer και από τον Απρίλιο του 2004 μέσω ψηφιακού ραδιοφώνου.
Τουρκοβουλγαρική συμμαχία

Μια Τουρκοβουλγαρική συμμαχία υπογράφτηκε στη Σόφια στις 19 Αυγούστου 1914 κατά τη διάρκεια του πρώτου μήνα του Πρώτου Παγκοσμίου Πολέμου, αν και εκείνη τη στιγμή, οι δύο πλευρές ήταν ακόμα ουδέτερες. Ο Υπουργός Εσωτερικών της Οθωμανικής Αυτοκρατορίας, Ταλάτ πασάς, μαζί με τον Πρόεδρο Χαλίλ μπέη υπέγραψαν τη συμφωνία από την πλευρά της Οθωμανικής Αυτοκρατορίας, ενώ από την πλευρά της Βουλγαρίας, τη συμφωνία υπέγραψε ο Πρωθυπουργός Βασίλ Ραντοσλάβοβ. Σε μεγάλο βαθμό, η τουρκοβουλγαρική συμμαχία οδήγησε στην είσοδο της Βουλγαρίας στον πόλεμο με το πλευρό των Κεντρικών Δυνάμεων, όταν η Τουρκία είχε ήδη εισέλθει στον πόλεμο (με το πλευρό των Κεντρικών Δυνάμεων).

Το κείμενο της συμφωνίας περιλάμβανε 7 άρθρα. Ήταν κυρίως αμυντική συμφωνία: υποχρέωνε τις δύο πλευρές να εισέλθουν σε πόλεμο σε περίπτωση που μια από τις δύο χώρες δεχόταν επίθεση από άλλη βαλκανική χώρα. Οι δύο χώρες επίσης συμφώνησαν να μην επιτεθούν σε άλλη βαλκανική χώρα χωρίς να ενημερώνουν η μια την άλλη, αν και το Άρθρο Δ' άφηνε ανοικτό το ενδεχόμενο τουρκικής επίθεσης σε βαλκανική χώρα μέσω Βουλγαρίας. Σε περίπτωση σύγκρουσης, μέχρι συνεννόησης, θα κήρυτταν ουδετερότητα. Η Βουλγαρία υποσχέθηκε να ενημερώσει την Τουρκία σε περίπτωση κινητοποίησης από την πλευρά της, ενώ σύμφωνα με το Άρθρο Ε', η Τουρκία συμφώνησε να διαπραγματευτεί μια επιβεβαίωση της ουδετερότητας της Ρουμανίας. Επιπλέον, η συμφωνία έπρεπε να μείνει μυστική και να διαρκέσει κατά τη διάρκεια ενός γενικού ευρωπαϊκού πολέμου. Αν και η συμφωνία με τη Βουλγαρία ήταν μυστική όπως η συμφωνία με τη Γερμανία που υπογράφη στις 2 Αυγούστου από τον Υπουργό Πολέμου Ισμαήλ Εμβέρ, το έγγραφο της συμφωνίας με τη Βουλγαρία ήταν πιο συνεκτικό και συγκροτημένο.

Μετά την υπογραφή της συμμαχίας, οι Οθωμανοί συνέχιζαν να πιέζουν για μια επιθετική συμμαχία κατά της Ρωσίας, αλλά δεν τα κατάφεραν. Στις 22 Αυγούστου , ο Μεγάλος Βεζίρης Σαϊντ Χαλίμ πασάς απέρριψε την ερμηνεία της τουρκογερμανικής συμμαχίας, βάσει της οποίας η Τουρκία ήταν υποχρεωμένη να προχωρήσει σε πόλεμο σε περίπτωση που προχωρούσε σε πόλεμο η Γερμανία. Διέταξε τους υπουργούς της κυβέρνησης να αναλάβουν διαπραγματεύσεις σε διαφορετικές κατευθύνσεις: με τη Ρουμανία, με τη Ρωσία, με την Ελλάδα και με τη Γαλλία. Όταν οι διαπραγματεύσεις για μια αντιρωσική συμμαχία με τη Ρουμανία απέτυχαν, στις 30 Αυγούστου, οι Οθωμανοί εξέφρασαν στους Γερμανούς συμμάχους την άποψη πως μια συμμαχία με τη Βουλγαρία κατά της Σερβίας και της Ελλάδας ήταν πιο εφικτή. Οι Γερμανοί είχαν αντιρρήσεις, ωστόσο, οι Οθωμανοί έστειλαν απεσταλμένο στη Σόφια για να ξεκινήσει διαπραγματεύσεις με το Βουλγαρικό Γενικό Επιτελείο. Ακόμα και μετά την είσοδο τους στον πόλεμο, οι Οθωμανοί δεν είχαν ενημερώσει τους Γερμανούς για την ύπαρξη συμμαχίας με τη Βουλγαρία μέχρι τις 17 Δεκεμβρίου 1914.
Βίοι Παράλληλοι

Βίοι Παράλληλοι είναι έργο του Έλληνα ιστορικού και βιογράφου Πλουτάρχου, που αποτελεί μια σειρά βιογραφιών διάσημων Ελλήνων και Ρωμαίων, διευθετημένων ανά ζεύγη, έτσι ώστε να δίνεται έμφαση στις κοινές ηθικές τους αξίες ή αποτυχίες. Οι διασωθέντες "Βίοι" περιλαμβάνουν 23 ζεύγη βιογραφιών, ενός Έλληνα και ενός Ρωμαίου, όπως επίσης και τέσσερις μεμονωμένους βίους. Στα περισσότερα από τα ζεύγη ακολουθεί σύγκριση των δύο προσωπικοτήτων. Ο Πλούταρχος στο έργο του ξεκαθαρίζει ότι, τον ενδιαφέρει το ήθος και ο χαρακτήρας των διάσημων ανδρών και όχι οι μάχες ή άλλα ιστορικά γεγονότα στα οποία έλαβαν μέρος.

Το έργο του "Βίος Αλεξάνδρου" είναι μία από τις πέντε δευτερογενείς πηγές για τον Μακεδόνα βασιλέα και περιλαμβάνει ανέκδοτα και περιγραφές περιστατικών που δεν περιλαμβάνονται σε καμία άλλη πηγή. Κατά τον ίδιο τρόπο, ο βίος του Νουμά Πομπίλιου, ενός αρχαίου Ρωμαίου βασιλέα, περιέχει επίσης μοναδικές πληροφορίες για το πρώιμο ρωμαϊκό ημερολόγιο.
BBC Radio Manchester

Το BBC Radio Manchester ("BBC Ραδιόφωνο Μάντσεστερ") είναι ραδιοφωνικός σταθμός της υπηρεσίας BBC Local Radio και εξυπηρετεί τις κομητείες Γκρέιτερ Μάντσεστερ και το βορειοανατολικό Τσισάιρ. Ο σταθμός εκπέμπει 24 ώρες το 24ωρο από τα στούντιό του, τα οποία βρίσκονται στο Μάντσεστερ στις συχνότητες 95.1 και 104.6 στα FM. Επίσης, ο σταθμός εκπέμπει μέσω ψηφιακού ραδιοφώνου και μέσω διαδικτύου.
Κωνσταντίνος Τσώπρος

Ο Κωνσταντίνος Τσώπρος (Μελένικο, 1885 - Θεσσαλονίκη, 1964) που έζησε και ως αυτόπτης μάρτυρας μιας ταραγμένης περιόδου (1895-1913), διετέλεσε διερμηνέας (Οκτ. 1903 - Ιούλ. 1908) του συνταγματάρχη Θεοφίλ Φράντσεβιτς Σβίρσκυ, της ρωσικής στρατιωτικής αποστολής αναδιοργάνωσης της τουρκικής χωροφυλακής μέσα στα πλαίσια της Συμφωνίας της Μυρστέγης και μετά την απελευθέρωση της Θεσσαλονίκης (1912) άσκησε το επάγγελμα του δικηγόρου στην ίδια πόλη. Έγινε περισσότερο γνωστός μετά την έκδοση των αναμνήσεων του (Μελένοικο - Θεσσαλονίκη) που παρέμεναν ως αρχειακό υλικό στο Ίδρυμα Μελετών Χερσονήσου του Αίμου για είκοσι οκτώ χρόνια (1964-1992)
Κονιάκ

thumb|300px|Ένα ποτήρι κονιάκ
Το κονιάκ είναι ποικιλία μπράντι η οποία πήρε το όνομά της από την πόλη Κονιάκ στη Γαλλία. Παράγεται από κρασί από την οινοπαραγωγική περιοχή που περιβάλλει την πόλη Κονιάκ, στον γαλλικό νομό Σαράντ, στην περιοχή Πουατού-Σαράντ. Το κονιάκ είναι προϊόν προστατευόμενης ονομασίας προέλευσης και η παραγωγή πρέπει να πληροί ορισμένες νομικές προϋποθέσεις, όπως να προέρχεται από συγκεκριμένες ποικιλίες σταφυλιών, με την ποικιλία τρεμπιάνο, τοπικά γνωστή ως Σαιν-Εμιλιόν, να είναι αυτή που χρησιμοποιείται περισσότερο. Το μπράντι πρέπει να αποσταχθεί δύο φορές σε χάλκινα αποστακτήρια και να ωριμάσει δύο χρόνια σε δρύινα βαρέλια. Το κονιάκ ωριμάζει στα βαρέλια όπως το ουίσκι και το κρασί και έτσι έχει συνήθως μεγαλύτερη ηλικία από το νόμιμο όριο.
Μιχάλης Σβορώνος

Ο Μιχάλης Σβορώνος, γεννημένος την 1η Ιανουαρίου 1984, είναι Έλληνας καλαθοσφαιριστής.
Οργάνωση Γκέλεν

Οργάνωση Γκέλεν ήταν η ονομασία της οργάνωσης που δημιουργήθηκε μετά τη λήξη του Β΄ Παγκοσμίου πολέμου στη Γερμανία με σκοπό τη δημιουργία δικτύου πληροφοριών εις βάρος των Σοβιετικών κατοχικών δυνάμεων και την αποτροπή πιθανής εισβολής τους στη Δυτική Γερμανία. Η οργάνωση απαρτιζόταν από πρώην ναζί και υπαγόταν σε αμερικανικό έλεγχο και χρηματοδότηση.
Τυπικό των Καρυών

μικρογραφία|Σελίδα του εγγράφου με την σφραγίδα του Αγίου Σάββα
Το Τυπικό των Καρυών ("σερβικά : Карејски типик"), Είναι ένα σερβικό ορθόδοξο τυπικό του 12ου αιώνα γραμμένο το 1199 από τον Άγιο Σάββα, το πρώτο Αρχιεπίσκοπο των Σέρβων (ιδρυτή της Σερβικής ορθόδοξης εκκλησίας ), ο νεότερος γιος του Στέφανου Νεμάνια.

Δημοσιεύτηκε μαζί με τον κατάλογο χειρογράφων στα κυριλλικά από το μοναστήρι Χιλανδαρίου το 1908. Είναι γραμμένο σε περγαμηνή.
Χάρτα της Μονής Χιλανδαρίου

Η Χάρτα της Μονής Χιλανδαρίου (σερβικά: "Хиландарска повеља") είναι μεσαιωνικό έγγραφο που γράφτηκε στο τέλος του 12ου αιώνα από τον Στέφανο Νεμάνια. Η δεύτερη έκδοση, δόθηκε στη δημοσιότητα από το γιο του Στέφανο. Το πρωτότυπο φυλάσσεται στην μονή Χιλανδαρίου στο Άγιο Όρος, και στο αρχείο περιγράφει τη ζωή του Νεμάνια.

Είναι γραμμένο σε περγαμηνή, 63 εκατοστά μήκος και 32,5 εκατοστά πλάτος. Το κατώτερο μέρος είναι στενό, που κυμαίνεται από 50 εκατοσστάαπό το άκρο, έτσι ώστε να έχει το σχήμα ενός ακανόνιστου τριγώνου. Το κείμενο είναι γραμμένο με μαύρο μελάνι. Υπάρχουν συνολικά 75 σειρές. Στο τέλος υπάρχει η υπογραφή κάτω από την ημερομηνία και η επιβεβαίωση του βασιλιά Βλάντισλαβ.

Ο Χάρτης ξεκινά με τις λέξεις:
Ευαγγέλιο του Βουκάν

μικρογραφία|Εικόνα του Ιησού από το χειρόγραφο
Το Ευαγγέλιο του Βουκάν ("σερβικά : Вуканово јеванђеље"), είναι ένα εικονογραφημένο χειρόγραφο Ευαγγέλιο του 13ου αιώνα, στη εκκλησιαστική σλαβονική γλώσσα . Είναι ένα από τα παλαιότερα διατηρημένα σερβικά μεσαιωνικά βιβλία, με περισσότερες από 189 σελίδες.

Είχε γραφτεί σε μία σπηλιά κοντά στην πόλη Ρας από τον μοναχό Συμεών, για λογαριασμό του πρίγκηπα Βουκάν Νεμάνια, γιου του βασιλιά Στέφανου Νεμάνια.
Allianz Riviera

Το Allianz Riviera είναι ένα γήπεδο πολλαπλών χρήσεων στη Νίκαιας της Γαλλίας, το οποίο χρησιμοποιείται κυρίως για αγώνες ποδοσφαίρου και ως έδρα της Νις, τοπικής ομάδας της πόλης. Το γήπεδο έχει χωρητικότητα 35.624 ατόμων και αντικαθιστά το γήπεδο Stade Municipal du Ray. Η κατασκευή ξεκίνησε το 2011 και ολοκληρώθηκε δύο χρόνια αργότερα. Τα εγκαίνια του σταδίου ήταν στις 22 Σεπτέμβρη του 2013, για έναν αγώνα μεταξύ της Νις και Βαλανσιέν.

Το γήπεδο είχε αρχικά προγραμματιστεί να ολοκληρωθεί το 2007. Ωστόσο, η κατασκευή διακόπηκε το προηγούμενο έτος λόγω των ανησυχιών που σχετίζονταν με το μελλοντικό κόστος της κατασκευής. Το έργο αναβίωσε χάρη της ανάληψης του Ευρωπαϊκού Πρωταθλήματος 2016 απο την Γαλλία, όπου και θα φιλοξενήσει μερικούς αγώνες.
Ευρωπαϊκό πρωτάθλημα καλαθοσφαίρισης νέων ανδρών

Το Ευρωπαϊκό πρωτάθλημα καλαθοσφαίρισης νέων ανδρών (ή Πανευρωπαϊκό πρωτάθλημα Μπάσκετ Νέων Ανδρών U20, αγγλικά: FIBA Europe Under-20 Championship) είναι διοργάνωση της καλαθοσφαίρισης που εγκαινιάστηκε το 1992. 

Προηγουμένως ονομαζόταν Ευρωπαϊκό πρωτάθλημα για άνδρες ηλικίας 22 και κάτω (European Championship for Men '22 and Under). Ως το 2004 οι αγώνες διεξάγονταν κάθε δύο χρόνια, ενώ από το 2004 και μετά κάθε χρόνο. 
* Από το 2005 οργανώνεται και διοργάνωση Κατηγορίας Β, που είναι η δεύτερη κατηγορία του ευρωπαϊκού πρωταθλήματος καλαθοσφαίρισης νέων ανδρών. Από το 2013 οι 3 πρώτες ομάδες προβιβάζονται στο πρωτάθλημα Κατηγορίας Α της επόμενης χρονιάς. Με τον τρόπο αυτό, οι 3 τελευταίες ομάδες της κατηγορίας Α υποβιβάζονται στην κατηγορία Β της επόμενης χρονιάς.

Η σημερινή πρωταθλήτρια Ευρώπης (2017) είναι η Ελλάδα.
Τεκίλα

thumb|250px|Διάφορες τεκίλες
Η τεκίλα είναι απεσταγμένο αλκοολούχο ποτό που προέρχεται από το φυτό μπλε αγαύη ("Agave tequilana"), κυρίως από την περιοχή γύρω από την πόλη Τέκιλα, περίπου 65 χιλιόμετρα βορειοδυτικά από τη Γουαδαλαχάρα και στα υψίπεδα (Λος Άλτος) στα βορειοδυτικά της μεξικανικής πολιτείας Χαλίσκο. Αν και είναι ένα είδος μεσκάλ, η σύγχρονη τεκίλα χρησιμοποιεί μόνο μπλε αγαύη και διακρίνεται για τον τοπικό χαρακτήρα της. Η τεκίλα συνήθως έχει 38-40% ABV, αλλά μπορεί να παραχθεί με 31% έως 55% περιεχόμενο οινοπνεύματος.

Οι Αζτέκοι έφτιαχναν αλκοολούχα ποτά από τη ζύμωση αγαύης. Όταν οι Ισπανοί κονκισταδόρες ξέμειναν από μπράντι, απέσταξαν αγαύη, παράγοντας ένα από τα πρώτα αποσταγμένα ποτά της Βόρειας Αμερικής. Η τεκίλα άρχισε να παράγεται στην περιοχή της πόλης Τεκίλα, η οποία επισήμως ιδρύθηκε το 1656. Ο Χοσέ Κουέρβο (Jose Cuervo) ήταν ο πρώτος ο οποίος παρήγαγε εμπορικά τεκίλα. Οι πρώτες εξαγωγές στις ΗΠΑ έλαβαν χώρα στο τέλος του 19ου αιώνα, ενώ η δημοφιλία του ποτού αυξήθηκε κατά τον 20ό αιώνα.

Σύμφωνα με τους μεξικανικούς νόμους, η Τεκίλα μπορεί μόνο να παρασκευαστεί στην πολιτεία Χαλίσκο, αλλά και σε περιορισμένες περιοχές των πολιτειών Γουαναχουάτο, Μιτσοακάν, Ναγιαρίτ και Ταμαουλίπας. Οι Ηνωμένες Πολιτείες αναγνωρίζουν ότι τα ποτά που ονομάζονται «τεκίλα» μπορούν να παραχθούν μόνο στο Μεξικό, αλλά ύστερα από συμφωνία το 2006 χύμα ποσότητες μπορούν να σταλούν για να εμφιαλωθούν στις ΗΠΑ.
Βάλτερ Μόντελ

Ο Βάλτερ Μόντελ ("Otto Moritz Walter Model", 24 Ιανουαρίου 1891 – 21 Απριλίου 1945) ήταν Γερμανός στρατηγός και αργότερα Στρατάρχης της Βέρμαχτ, ο οποίος διακρίθηκε ιδιαίτερα στις αμυντικές μάχες που έδωσε ο γερμανικός στρατός κυρίως στο ανατολικό αλλά και στο δυτικό μέτωπο. Θεωρείται ο αξιωματικός με την καλύτερη αμυντική τακτική που διέθετε η Ναζιστική Γερμανία κατά τον Β΄ Παγκόσμιο Πόλεμο Ο Μόντελ είχε προκαλέσει την προσοχή του Χίτλερ, αλλά οι σχέσεις τους δεν έγιναν στενές πριν το 1942. Ο πεισματικός χαρακτήρας που επεδείκνυε κατά τη μάχη και η επιθετική του προσωπικότητα προκάλεσαν τις επιδοκιμασίες του Φύρερ, ο οποίος τον θεωρούσε έναν από τους καλύτερους μάχιμους διοικητές και προσέφυγε σε αυτόν κατ' επανάληψη, όταν οι συνθήκες στο μέτωπο ήταν απελπιστικές για τις γερμανικές δυνάμεις. Οι σχέσεις των δύο ανδρών διερράγησαν όταν ο Μόντελ ηττήθηκε στη μάχη των Αρδεννών (τέλη 1944 - αρχές 1945). Ο Στρατάρχης εν τέλει αυτοκτόνησε στις 21 Απριλίου 1945 κάτω από δένδρο ενός δάσους στην περιοχή του Ράτινγκεν (Ratingen) της Βόρειας Ρηνανίας-Βεστφαλίας.
Αλέξανδρος Σταυρόπουλος

Ο Αλέξανδρος Σταυρόπουλος (Αθήνα, 11 Νοεμβρίου 1930 - Αιγάλεω, 3 Νοεμβρίου 2016) ήταν Έλληνας οικονομολόγος, πρώην πρόεδρος του Α.Ο. Αιγάλεω και πολιτικός. Διετέλεσε τρεις φορές πρόεδρος της ομάδας του Αιγάλεω κατά την περίοδο της μεγάλης ισχύος της, ενώ θεωρείται από τους πρωτεργάτες της αθλητικής ιδέας στην πόλη, καθώς το έτος 1956 ίδρυσε τα Τμήματα καλαθοσφαίρισης και πετοσφαίρισης του συλλόγου, των οποίων υπήρξε, ιδιαίτερα τα πρώτα χρόνια, ο κύριος χρηματοδότης.

Ο Αλέξανδρος Σταυρόπουλος ήταν γιος του Παναγιώτη Σταυρόπουλου, ο οποίος κατά τα έτη 1935-1939 υπήρξε πρόεδρος του ανεξάρτητου ποδοσφαιρικού σωματείου "«Αθλητική Ένωσις Αγίου Σπυρίδωνος»", μιας εκ των τεσσάρων ομάδων που κατά το 1946 συνέπηξαν τον Α.Ο. Αιγάλεω.



Το 1975 υπήρξε υποψήφιος δήμαρχος Αιγάλεω
Τζέιμς Γκάρνερ

Ο Τζέιμς Γκάρνερ (αγγλικά: "James Garner"), (7 Απριλίου 1928 - 19 Ιουλίου 2014), ήταν Αμερικανός ηθοποιός υποψήφιος για Όσκαρ Α' Ανδρικού Ρόλου για τη συμμετοχή του στην ταινία του Μάρτιν Ριτ "Τρεις για το Δρόμο (Murphy's Romance, 1985)". Ο Γκάρνερ έκανε τα πρώτα του βήματα στο χώρο της υποκριτικής εμφανιζόμενος στη δημοφιλή σειρά της δεκαετίας του '50 "Μάβερικ (Maverick)" και κατά τα τέλη της δεκαετίας του '50 μεταπήδησε στο χώρο του κινηματογράφου αναλαμβάνοντας μικρούς ρόλους σε ταινίες όπως "Στο Χείλος της Κολάσεως (Toward the Unknown, 1956)" πλάι στο Γουίλιαμ Χόλντεν και "Σαγιονάρα (Sayonara, 1957)" πλάι στο Μάρλον Μπράντο. Το 1960 ανέλαβε τον πρωταγωνιστικό ρόλο στην ταινία "Σύζυγος σε Τιμή Ευκαιρίας (Cash McCall)" πλάι στη Νάταλι Γουντ, ενώ ένα χρόνο αργότερα συμμετείχε στη δραματική ταινία του Γουίλιαμ Γουάιλερ "Οι Ψίθυροι (Children's Hour, 1961)" πλάι στις Όντρεϊ Χέπμπορν και Σίρλεϊ Μακ Λέιν. Ακολούθησαν περισσότερες από 50 ταινίες μεταξύ των οποίων "Η Μεγάλη Απόδραση (The Great Escape, 1963)", "Ο Άνδρας της Είναι Δικός μου (Move Over, Darling, 1963)", "Ημέρες του Πολέμου και Έρωτος (The Americanization of Emily, 1964)", "Ραντεβού στη Λισσαβόνα (A Man Could Get Killed, 1966)" (πλάι στη Μελίνα Μερκούρη), "Γκραν Πρι (Grand Prix, 1966)", "Βίκτωρ, Βικτώρια (Victor Victoria, 1982)" και "Το Ημερολόγιο (The Notebook, 2004)". Απεβίωσε τον Ιούλιο του 2014 από φυσικά αίτια.
Ellinair

Η Ellinair είναι Ελληνική αεροπορική εταιρεία, με έδρα τη Θεσσαλονίκη, που αποτελεί θυγατρική του Mouzenidis Group. Ιδρύθηκε στις 19 Φεβρουαρίου 2013. Εκτελεί τακτικές και ναυλωμένες πτήσεις από το Διεθνές Αεροδρόμιο "Μακεδονία" και το Διεθνές Αεροδρόμιο "Ελευθέριος Βενιζέλος" σε διάφορους προορισμούς.
Κιούζι

Το Κιούζι (ετρουσκικά: "Clevsin", γλώσσα της Ούμπριας: "Camars", αρχαία ελληνικά: "Κλύσιον", λατινικα: "Clusium"), είναι πόλη και δήμος στην επαρχία της Σιένας, στην Τοσκάνη, Ιταλία.
Τσιβιτά Καστελλάνα

Η Τσιβιτά Καστελλάνα είναι πόλη και δήμος στην Επαρχία του Βιτέρμπο, που βρίσκεται 65 χιλιόμετρα βόρεια της Ρώμης. Το όρος Σοράττε (Soratte) βρίσκεται σε απόσταση περίπου 10 χιλιομέτρων στα νοτιοανατολικά.
BBC Radio Merseyside

Το BBC Radio Merseyside είναι ραδιοφωνικός σταθμός της υπηρεσίας BBC Local Radio και εξυπηρετεί τις κομητείες Μέρσεϋσάιντ και το βόρειο Τσισάιρ. Ο σταθμός εκπέμπει από τα στούντιό του, τα οποία βρίσκονται στο Λίβερπουλ στις συχνότητες 95.8 στα FM και 1485 στα AM. Επίσης, ο σταθμός εκπέμπει και μέσω ψηφιακού ραδιοφώνου.
Ιατρικός κώδικας της Μονής Χιλανδαρίου

Ο Ιατρικός κώδικας της Μονής Χιλανδαρίου, είναι χειρόγραφο βιβλίο γραμμένο στα αρχαία σερβικά και βρίσκεται στην βιβλιοθήκη της Μονής Χιλανδαρίου στο Άγιο Όρος. Το βιβλίο αποτελεί συλλογή διαφόρων ιατρικών αρχείων του Μεσαίωνα. Ανακαλύφθηκε το 1952 από τον Τζόρτζε Ράνροτσιτς.

Πιστεύεται ότι γράφτηκε τον 15ο ή τον 16ο αιώνα από άγνωστο συγγραφέα, αν και πιστεύεται ότι οι συγγραφείς ήταν περισσότεροι από ένας.

Περιλαμβάνει τα εξής κεφάλαια :
* Διαγνωστικά
* λοιμώδη νοσήματα
* φαρμακολογία
* σύνθετα ναρκωτικά και φαρμακοθεραπεία
* φλεβοτομία
* παιδιατρική
* τοξικολογικά στοιχεία
BBC Radio Berkshire

Το BBC Radio Berkshire ("BBC Ραδιόφωνο Μπέρκσαϊρ") είναι ραδιοφωνικός σταθμός της υπηρεσίας BBC Local Radio και εξυπηρετεί τις κομητείες Μπέρκσαϊρ, το Βόρειο Χάμπσαϊρ και το Νότιο Όξφορντσαϊρ. Ο σταθμός εκπέμπει από τα στούντιό του, τα οποία βρίσκονται στο Ρέντινγκ στις συχνότητες 94.6, 95.4, 104.1 και 104.4 στα FM. Η συχνότητα 104.1 έχει το "δυνατότερο" σήμα από τις υπόλοιπες τρεις. Επίσης, ο σταθμός είναι διαθέσιμος μέσω ψηφιακού ραδιόφωνο και μέσω διαδικτύου από την υπηρεσία BBC iPlayer. Επιπλέον, οι εκπομπές του σταθμού υπάρχουν και σε κατά παραγγελία για μία εβδομάδα στην υπηρεσία BBC iPlayer. Ανάμεσα στους εκφωνητές του σταθμού είναι και οι Άντριου Πιτς, Χένρι Κέλι, Ντέρμπι ΜακΓκι και Στιβ Μάντεν.
Η Λησταρχίνα

Η Η Λησταρχίνα (πρωτότυπος τίτλος στα αγγλικά: Cat Ballou) είναι ταινία γουέστερν του 1965, βασισμένη στο μυθιστόρημα του Ρόι Τσάνσλορ με τίτλο "The Ballad of Cat Ballou" σε διασκευή σεναρίου από τους Φρανκ Πίρσον και Γουόλτερ Νιούμαν και σκηνοθεσία από τον Έλιοτ Σίλβερσταϊν. Πρωταγωνιστές της ταινίας είναι οι: Τζέιν Φόντα, Λι Μάρβιν, Μάικλ Κάλαν, Ντουέιν Χίκμαν και Νατ Κινγκ Κόουλ. Η ταινία προτάθηκε για 5 βραβεία Όσκαρ και χάρισε στον Λι Μάρβιν το Όσκαρ Α' Ανδρικού Ρόλου.
Γουόρνερ Μπάξτερ

Ο Γουόρνερ Μπάξτερ (αγγλικά: "Warner Baxter"), (29 Μαρτίου 1889 - 7 Μαΐου 1951), ήταν Αμερικανός ηθοποιός βραβευμένος με Όσκαρ Α' Ανδρικού Ρόλου για την ταινία του 1929 "Ο Ληστής της Αριζόνα (In Old Arizona)", όπου υποδύθηκε τον Σίσκο Κιντ. Ο Μπάξτερ ξεκίνησε την πορεία του στην έβδομη τέχνη πρωταγωνιστώντας σε βωβές ταινίες και πέρασε με επιτυχία στον ομιλούντα κινηματογράφο. Υποδύθηκε συχνά γοητευτικούς Λατίνους ληστές σε ταινίες γουέστερν, αλλά συμμετείχε και σε δραματικές ταινίες κατά τη δεκαετία του '30. Οι γνωστότερες ταινίες του κατά την περίοδο του βωβού κινηματογράφου ήταν οι: "The Awful Truth, 1925" και "The Great Gatsby, 1926". Μετά την έλευση του ομιλούντα κινηματογράφου η καριέρα του απογειώθηκε με τη συμμετοχή του στις ταινίες "Ο Ληστής της Αριζόνα (In Old Arizona, 1929)", "42η Οδός (42nd Street, 1932)", "Το Στοιχειωμένο Καράβι (Slave Ship, 1937)" και "Ο Κουρσάρος (Kidnapped, 1938)". Κατά τη δεκαετία του '40 πρωταγωνίστησε στη σειρά ταινιών "Crime Doctor".
Λεά Σεϊντού

Η Λέα Ελέν Σεϊντού-Φορνιέ ντε Κλοζόν (γαλλική γλώσσα: "Léa Hélène Seydoux Fornier de Clausonne", 1 Ιουλίου 1985), γνωστή ως Λεά Σεϊντού, είναι Γαλλίδα ηθοποιός. Ξεκίνησε την καριέρα της στον γαλλικό κινηματογράφο, έγινε γνωστή από τότε που τιμήθηκε με το βραβείο Trophée Chopard το 2009 στο Φεστιβάλ Καννών, και την υποψηφιότητά της για το Βραβείο Σεζάρ της "πολλά υποσχόμενης ηθοποιού" για την ερμηνεία της στην ταινία "La belle personne".

Έχει εμφανιστεί σε μεγάλες παραγωγές του Χόλυγουντ, όπως Άδωξοι Μπάσταρδη (2009), Ρομπέν των δασών (2010), Μεσάνυχτα στο Παρίσι (2011) και Επικίνδυνη αποστολή - Πρωτόκολλο: Φάντασμα (2011). Ήταν υποψήφια για Βραβείο Σεζάρ στην ταινία Αντίο, Βασίλισσά μου (2012). Το 2013 βραβεύτηκε με Χρυσό Φοίνικα στο Φεστιβάλ Καννών, για την ταινία Η Ζωή της Αντέλ, μαζί με τη συμπρωταγωνίστριά της Αντέλ Εξαρχόπουλος και τον σκηνοθέτη της ταινίας Αμπντελατίφ Κεσίς. To 2014 ήταν υποψήφια για βραβείο BAFTA και Βραβείο Σεζάρ. Την ίδια χρονιά πρωταγωνίστησε στην ταινία Η Πεντάμορφη Και Το Τέρας, Ξενοδοχείο Grand Budapest και Saint Laurent. Εμφανίστηκε στις ταινίες Ο Αστακός και Diary of a Chambermaid, που κυκλοφόρησαν το 2015.
Νικολά Μαλμπράνς

Ο Νικολά Μαλμπράνς (γαλλικά: "Nicolas Malebranche", 5 Αυγούστου 1638 - 13 Οκτωβρίου 1715) ήταν Γάλλος φιλόσοφος, ρωμαιοκαθολικός ιερέας και θεολόγος. Γεννήθηκε και πέθανε στο Παρίσι στο Βασίλειο της Γαλλίας. Ήταν εκπρόσωπος του νεοπλατωνισμού και επιχείρησε να συνθέσει την φιλοσοφία του Αυγουστίνου και του Καρτέσιου.
New Horizons

Το New Horizons (μτφρ: Νέοι Ορίζοντες) είναι διαστημόπλοιο της NASA το οποίο εκτοξεύθηκε για να μελετήσει τον νάνο πλανήτη Πλούτωνα, τους δορυφόρους του και ένα ή δύο σώματα της ζώνης του Κάιπερ. Αναπτύχθηκε ως τμήμα του προγράμματος "New Frontiers" («Νέα Σύνορα») και εγκρίθηκε το 2001, μετά την ακύρωση των αποστολών " Pluto Fast Flyby" και "Pluto Kuiper Express". Μετά από αρκετές καθυστερήσεις εκτοξεύθηκε στις 16 Ιανουαρίου 2006 από το ακρωτήριο Κανάβεραλ σε τροχιά διαφυγής από το Ηλιακό Σύστημα με ταχύτητα 16.26 km/s (58.536 km/h) σε σχέση με τη Γη, τη μεγαλύτερη ταχύτητα που έχει επιτύχει ποτέ ανθρώπινη κατασκευή. Το "New Horizons" έφτασε στον Πλούτωνα στις 14 Ιουλίου 2015, και πέρασε από την Έσχατη Θούλη (2014 MU69) την 1 Ιανουαρίου 2019.
Θεοφανώ Μαρτινιακή

Η Θεοφανώ Μαρτινιακή (πέθανε στις 10 Νοεμβρίου 893 ή 897) ήταν η πρώτη σύζυγος του Λέοντα ΣΤ΄ του Σοφού.
Σάντερλαντ

Το Σάντερλαντ (αγγλικά: "Sunderland") είναι πόλη και μητροπολιτική περιοχή στις έκβολές του ποταμού Γουέαρ στη Βορειοανατολική Αγγλία. Το 2011 είχε πληθυσμό 174.286.
Μάχη του Ταλάς

Η Μάχη του Ταλάς (ή Μάχη του Αρτλάκ) (怛 罗斯 会战) (معركة نهر طلاس) το 751 μ.Χ. ήταν μια σύγκρουση μεταξύ του αραβικού Χαλιφάτου των Αββασιδών και της κινεζικής Δυναστείας των Τανγκ, υπό τον Αυτοκράτορα Ξουανζόνγκ (μαζί με διάφορους άλλους λαούς και έθνη που συνδέονται με τη γεωγραφική περιοχή στην οποία διαδραματίστηκε) για τον έλεγχο όχι μόνο της περιοχής Συρ Ντάρια, αλλά και μιας στρατηγικής περιοχής της Κεντρικής Ασίας.

Η Μάχη του Ταλάς σηματοδότησε το τέλος της δυτικής εδαφικής επέκτασης της δυναστείας των Τανγκ, που αντιπροσώπευε το πιο απομακρυσμένο σημείο της εδαφικής επέκτασης προς τα δυτικά από τους Τανγκ, ή οποιασδήποτε προηγούμενης ή επόμενης κινεζικής δυναστείας. Πριν από αυτή την αναμέτρηση, ο στρατός των Τανγκ είχε προχωρήσει περαιτέρω προς τα δυτικά, σε μια σειρά από στρατιωτικά γεγονότα, κατά τη διάρκεια των οποίων διάφορες πόλεις και κράτη είχαν κατακτηθεί ή ανατραπεί. Εν τω μεταξύ, μία καινούργια δύναμη προέκυψε στην περιοχή. Ξεκινώντας με μια εξέγερση εναντίον του Χαλιφάτου των Ομεϋαδών, κυρίως στο κεντρικό Χορασάν, όχι πολύ μακριά από τον ποταμό Ταλάς, η εξέγερση του χαλιφάτου των Αββασιδών έδωσε την αποφασιστική νίκη ενάντια στο Χαλιφάτο των Ομεϋαδών, στη Μάχη του Ζαμπ, το 750, με αποτέλεσμα να μπορούν να χρησιμοποιήσουν, πλέον, τα στρατεύματά τους για άλλους σκοπούς, ένας εκ των οποίων θα ήταν η ανακοπή της επέκτασης των Τανγκ στην περιοχή.

Τον Ιούλιο του 751, τόσο τα στρατεύματα των Τανγκ όσο και οι στρατιώτες των Αββασιδών συναντήθηκαν στην κοιλάδα του ποταμού Ταλάς, όπου οι δυνάμεις των Τανγκ ηττήθηκαν. Η Μάχη του Ταλάς είναι σημαντική, με βάση τις προκύπτουσες αλλαγές στις πολιτικές τύχες των αντίπαλων πλευρών, και γενικά στην περιοχή, όπως και τα οικονομικά οφέλη του ελέγχου σ' αυτή τη στρατηγική περιοχή κατά μήκος του Δρόμου του Μεταξιού. Υπάρχει επίσης ένας μύθος, κατά τον οποίο Κινέζοι κρατούμενοι που συνελήφθησαν μετά τη μάχη, συνέβαλλαν στη μεταφορά της τεχνολογίας για την παραγωγή χαρτιού στη Μέση Ανατολή και τελικά την Ευρώπη.
Αντώνης Κόνιαρης

Ο Αντώνης Κόνιαρης (Χανιά, 30 Σεπτεμβρίου 1997-) είναι Έλληνας διεθνής καλαθοσφαιριστής, ο οποίος αγωνίζεται ως Πόιντ γκαρντ στον Ιωνικό Νίκαιας ως δανεικός από τον Ολυμπιακό.
Κόμμα Μπάαθ

Το Αραβικό Σοσιαλιστικό Κόμμα Μπάαθ (αραβικά: حزب البعث العربي الاشتراكي "Χιζμπ Αλ-Μπάαθ Αλ-Αραμπί Αλ-Ιστιρακί") ήταν ένα πολιτικό κόμμα που ιδρύθηκε στη Συρία από τους Μισέλ Αφλάκ, Σαλάχ αλ-Ντιν αλ-Μπίταρ και τους συνεργάτες του Ζακί αλ-Αρσουζί. Το κόμμα ευαγγελίζόταν τον Μπααθισμό (από τα αραβικά: البعث Αλ-Μπάαθ ή Μπάαθ που σημαίνει «αναγέννηση» ή «ανάσταση»), που είναι μια ιδεολογία - ανάμειξη αραβικού εθνικισμού, παναραβισμού, αραβικού σοσιαλισμού και αντι-ιμπεριαλιστικών συμφερόντων. Ο Μπααθισμός ζητά ενοποίηση του αραβικού κόσμου σε ένα ενιαίο κράτος. Το σύνθημά του, «Ενότητα, Ελευθερία, Σοσιαλισμός», αναφέρεται στην αραβική ενότητα, και την ελευθερία από μη αραβικό έλεγχο και παρεμβολές.

Το κόμμα ιδρύθηκε έπειτα από τη συγχώνευση του Αραβικού Κινήματος Μπάαθ, με επικεφαλής τους Αφλάκ και αλ-Μπίταρ, και του Αραβικού Μπάαθ, με επικεφαλής τον αλ Αρσουζί, στις 7 Απριλίου 1947 ως Αραβικό Κόμμα Μπάαθ. Το κόμμα, σε σύντομο χρονικό διάστημα, ίδρυσε παραρτήματα σε άλλες αραβικές χώρες, αν και ουσιαστικά διέθετε την εξουσία μόνο στο Ιράκ και τη Συρία. Το Αραβικό Κόμμα Μπάαθ συγχωνεύθηκε με το Αραβικό Σοσιαλιστικό Κόμμα, με επικεφαλής τον Ακράμ αλ-Χαουρανί, το 1952, για να σχηματίσουν το Αραβικό Σοσιαλιστικό Κόμμα Μπάαθ. Το νεοσύστατο κόμμα αποτελούσε μια σχετική επιτυχία, και αναδείχθηκε δεύτερο μεγαλύτερο κόμμα στο κοινοβούλιο της Συρίας στις εκλογές του 1954. Αυτό, σε συνδυασμό με την αύξηση της δύναμης του Συριακού Κομμουνιστικού Κόμματος, οδήγησε στη δημιουργία της Ηνωμένης Αραβικής Δημοκρατίας (ΗΑΔ), μιας ένωσης της Αιγύπτου με τη Συρία. Η Ένωση απέβει άκαρπη, ενώ το συριακό πραξικόπημα του 1961 διέλυσε την Ένωση.

Μετά τη διάλυση της ΗΑΔ, το κόμμα Μπάαθ ανασυστάθηκε. Ωστόσο, κατά τη διάρκεια της ΗΑΔ, στρατιωτικοί ακτιβιστές δημιούργησαν τη Στρατιωτική Επιτροπή να αναλάβει τον έλεγχο του κόμματος Μπάαθ από τους πολιτικούς. Εν τω μεταξύ, στο Ιράκ, το τοπικό παράρτημα του κόμματος Μπάαθ είχε καταλάβει την εξουσία, με την ενορχήστρωση και καθοδήγηση της Επανάστασης Ραμαντάν, για να χάσει την εξουσία μερικούς μήνες αργότερα. Η Στρατιωτική Επιτροπή, με τη συγκατάθεση του Αφλάκ, πήρε την εξουσία στη Συρία με την Επανάσταση της 8ης Μαρτίου του 1963.

Η πάλη για την εξουσία μεταξύ της πολιτικής παράταξη με επικεφαλής τους Αφλάκ, αλ-Μπίταρ και Μυνίφ αλ-Ραζάζ και της Στρατιωτικής Επιτροπής με επικεφαλής τους Σαλάχ Τζαντίντ και Χαφέζ αλ Άσαντ. Καθώς οι σχέσεις μεταξύ των δύο παρατάξεων επιδεινώθηκαν, η Στρατιωτική Επιτροπή ξεκίνησε το συριακό πραξικόπημα του 1966 που ανέτρεψε την Εθνική Διοίκηση με επικεφαλής τον αλ-Ραζάζ, τον Αφλάκ και τους υποστηρικτές τους. Το πραξικόπημα του 1966 είχε ως αποτέλεσμα να διαιρεθεί το κόμμα Μπάαθ μεταξύ της Ιρακινής και της Συριακής παράταξης.
Επιχείρηση Kiryu

Το Επιχείρηση Kiryu (ιαπωνικά: ゴジラ×メカゴジラ, Χέπμπορν: Gojira tai Mekagojira) είναι ιαπωνική ταινία επιστημονικής φαντασίας του σκηνοθέτη Masaaki Tezuka. Είναι η εικοστή έκτη ταινία της σειράς Γκοτζίλα. Σε αντίθεση με μεγάλο μέρος των ταινιών της Millennium, της τρίτης κινηματογραφικής περιόδου του Γκοτζίλα, η ταινία αγνοεί όλες τις προηγούμενες ταινίες της σειράς και ακολουθεί μόνο το κλασσικό Γκοτζίλα του 1954.
SQLite

| label5 = Preview release
| data5 = |}} |/ }}}}| }}
| label7 = Γραμμένο σε
| data7 = }}
| label8 = Λειτουργικό σύστημα
| data8 = }}
| label10 = Μέγεθος
| data10 = }
| label13 = Είδος
| data13 = }
| label14 = Άδεια
| data14 = }
| label17 = Ιστότοπος
| data17 = }

Το SQLite (ɛskjuːɛlˈlaɪt/ ή /ˈsiːkwəl.laɪt/) είναι ένα σύστημα διαχείρισης σχεσιακών βάσεων δεδομένων που περιέχεται σε μια C προγραμματιστική βιβλιοθήκη. Σε αντίθεση με άλλα συστήματα διαχείρισης βάσης δεδομένων, το SQLite δεν είναι μια ξεχωριστή διεργασία που προσπελάζεται από μια εφαρμογή πελάτη, αλλά ένα ενσωματωμένο μέρος της.

Το SQLite είναι συμβατό με ACID και υλοποιεί το μεγαλύτερο μέρος του προτύπου SQL, χρησιμοποιώντας μια δυναμική και εβδομαδιαία τυπωμένη SQL σύνταξη που δεν εγγυάται την ακεραιότητα του τομέα.

Το SQLite είναι μια δημοφιλής επιλογή ως ενσωματωμένη βάση δεδομένων για τοπική αποθήκευση ή αποθήκευση πελάτη σε λογισμικό εφαρμογής όπως ως φυλλομετρητής. Είναι η πιο πλατιά αναπτυσσόμενη μηχανή βάσης δεδομένων και χρησιμοποιείται σήμερα από πολλούς φυλλομετρητές ευρείας χρήσης , από λειτουργικά συστήματα και από ενσωματωμένα συστήματα, μεταξύ άλλων. Το SQLite έχει συνδέσεις με πολλές γλώσσες προγραμματισμού.

Η πηγαία γλώσσα για το SQLite είναι κοινό κτήμα.
Φιέζολε

Το Φιέζολε είναι πόλη και δήμος της επαρχίας της Φλωρεντίας στην περιφέρεια της Τοσκάνης στην Ιταλία, και βρίσκεται 8 χιλιόμετρα βορειοανατολικά της Φλωρεντίας σε ένα ύψωμα με πανοραμική θέα. Σύμφωνα με καταγραφή πληθυσμού του 2003 ο πληθυσμός της ήταν 14.100 κάτοικοι.
BBC Radio Oxford

Το BBC Radio Oxford ("BBC Ραδιόφωνο Οξφόρδης") είναι ραδιοφωνικός σταθμός της υπηρεσίας BBC Local Radio και εξυπηρετεί την κομητεία Όξφορντσαϊρ. Ο σταθμός εκπέμπει από τα στούντιό του, τα οποία βρίσκονται στην Οξφόρδη στους 95.2 στα FM. Επίσης, ο σταθμός είναι διαθέσιμος μέσω ψηφιακού ραδιόφωνο και μέσω διαδικτύου. Ο σταθμός εκπέμπει ζωντανό πρόγραμμα από τις 6:00 μέχρι τις 19:00 τις καθημερινές, για 13 ώρες τα Σάββατα και για 19 ώρες τις Κυριακές.

Ο σταθμός παράγει δικό του δελτίο ειδήσεων από τα γραφεία του στην Οξφόρδη, με εξωτερικές μεταδώσεις από όλα τα μέρη της κομητείας. Ο καιρός παράγεται από μία ομάδα στο Σαουθάμπτον.
BBC Radio Solent

200px|right|thumb|Ο Nick Girdler στα στούντιο του σταθμού στο Σαουθάμπτον

Το BBC Radio Solent ("BBC Ραδιόφωνο Σόλεντ") είναι ραδιοφωνικός σταθμός της υπηρεσίας BBC Local Radio και εξυπηρετεί τις κομητείες Χάμπσαϊρ, Ντόρσετ και Νήσος Γουάιτ. Ο σταθμός εκπέμπει από τα στούντιό του, τα οποία βρίσκονται στο Σαουθάμπτον στους 96.1 και 103.8 στα FM και στους 999, 1359 στα AM. Επίσης, ο σταθμός είναι διαθέσιμος μέσω ψηφιακού ραδιόφωνο και μέσω διαδικτύου με τη χρήση του Flash Player και του Windows Media Player.

Ο σταθμός, ο οποίος ξεκίνησε να εκπέμπει στις 31 Δεκεμβρίου του 1970, πήρε το όνομά του από την θάλλασα Σόλεντ, η οποία είναι η περιοχή ανάμεσα στο Σαουθάμπτον, στο Πόρτσμουθ και τη Νήσο Γουάιτ.
Αθηνά Αλεξάκη

Η Αθηνά Αλεξάκη γεννήθηκε στην Αμμόχωστο Κύπρου το 1941 και απεβίωσε στην Αθήνα το 2009.

Ήταν διπλωματική υπάλληλος της Κυπριακής Δημοκρατίας και υπηρέτησε σε διάφορες θέσεις της Κυπριακής Πρεσβείας στην Αθήνα. Κατά το διάστημα του απελευθερωτικού αγώνα της Κύπρου 1955-59 υπήρξε ενεργό μέλος της ΑΛΚΙΜΗΣ ΝΕΟΛΑΙΑΣ Ε.Ο.Κ.Α.. Κατά τη διάρκεια της επτάχρονης δικτατορίας συνεργάστηκε με την Ομάδα του Αλέκου Παναγούλη. Συγκεκριμένα σαν υπάλληλος της Κυπριακής Πρεσβείας είχε αποστολή να ανοίγει κάθε βδομάδα τον διπλωματικό σάκο που ερχόταν από την Κύπρο και να παραδίδει τα δέματα που είχαν εκρηκτικά στον εκπρόσωπο του Αλέκου Παναγούλη, ένα δέμα κάθε βδομάδα.
Evince

| label8 = Λειτουργικό σύστημα
| data8 = }}
| label9 = Platform
| data9 = }
| label10 = Size
| data10 = }
| label11 = Available in
| data11 = }}
| data12 = 
| label13 = Είδος
| data13 = }
| label14 = Άδεια
| data14 = }
| label15 = Licence
| data15 = }
| label16 = Alexa rank
| data16 = }
| label17 = Ιστόποπος
| data17 = }
| label18 = Standard(s)
| data18 = }
| label19 = As of
| data19 = }
Το Evince είναι ένας προβολέας εγγράφου για PDF, PostScript, DjVu, TIFF, XPS και DVI σχεδιασμένος για το περιβάλλον επιφάνειας εργασίας GNOME .

Οι προγραμματιστές του Evince έχουν ως σκοπό την αντικατάσταση των πολλών προβολέων εγγράφων GNOME με μια μοναδική και απλή εφαρμογή. Το ρητό του Evince συνοψίζεται στον σκοπό του έργου: "Απλά ένας προβολέας εγγράφων".

Το GNOME έχει συμπεριλάβει το Evince από την έκδοση του GNOME 2.12 τον Σεπτέμβριο του 2005. Είναι γραμμένο κυρίως σε C, με ένα μικρό μέρος (τον κώδικα που αλληλεπιδρά με το poppler) που είναι γραμμένο σε C++. Ένας μεγάλος αριθμός διανομών Λίνουξ περιλαμβάνει το Evince ως τον προεπιλεγμένο προβολέα εγγράφων στις οποίες συμπεριλαμβάνονται τα Ubuntu, Fedora και Linux Mint.

Το Evince είναι ελεύθερο και ανοιχτού κώδικα λογισμικό που υπόκειται στις απαιτήσεις της έκδοσης 2 ή μεταγενέστερης της GNU General Public License.
Σεργκέι Λαβρόφ

-->

| πίστη = 
| κλάδος =
| βαθμός = 
Ο Σεργκέι Λαβρόφ (ρωσικά: Серге́й Ви́кторович Лавро́в) είναι ένας Ρώσος διπλωμάτης, ο οποίος υπηρετεί ως Υπουργός Εξωτερικών της Ρωσίας από το 2004. Την παραμονή του στο ρωσικό υπουργείο την έχουν εγκρίνει δύο Ρώσοι πρόεδροι, ο Βλαντιμίρ Πούτιν και ο Ντμίτρι Μεντβέντεφ.

Πριν ανέλθει στο ανώτατο αξίωμα των Ρώσων διπλωματών, ο Λαβρόφ υπηρετούσε σε διάφορα διπλωματικά πόστα, όπως τη ρωσική αντιπροσωπία στον ΟΗΕ από το 1994 ως το 2004.

Εκτός από τη ρωσική, που αποτελεί την μητρική του γλώσσα, ομιλεί αγγλικά, γαλλικά και σινχάλα.
Ζαν-Ζακ Μπουρλαμακί

Ο Ζαν-Ζακ Μπουρλαμακί ("Jean-Jacques Burlamaqui", 24 Ιουνίου 1694 – 3 Απριλίου 1748) ήταν Ελβετός νομικός και πολιτικός θεωρητικός, ο οποίος εκλαΐκευσε μια σειρά ιδεών που υποστήριξαν άλλοι στοχαστές.
Ευδοκία Βαϊανή

Η Ευδοκία Βαϊανή (πέθανε στις 12 Απριλίου 901) ήταν η τρίτη σύζυγος του βυζαντινού Αυτοκράτορα Λέοντα ΣΤ΄ του Σοφού.

Το έργο «Συνεχισταί Θεοφάνους» ήταν συνέχεια του χρονικού του Θεοφάνη του Ομολογητή από άλλους συγγραφείς, που δραστηριοποιούνταν κατά τη διάρκεια της βασιλείας του Κωνσταντίνου του Πορφυρογέννητου. Το έργο καταγράφει τα λίγα στοιχεία που είναι γνωστά γι' αυτήν.

Σύμφωνα με το Θεοφάνη, η Ευδοκία καταγόταν από το Θέμα Οψικίου. Το Θέμα Οψικίου αρχικά αποτελούνταν από το σύνολο της Βιθυνίας και της Παφλαγονίας, και εκτεινόταν από την Άβυδο στα Δαρδανέλια ως τη Σινώπη στη Μαύρη Θάλασσα και στην ενδοχώρα ως την Άγκυρα. Κατά τον 20ό αιώνα, τα εδάφη που ανήκαν κάποτε στο Θέμα αποτελούν το μεγαλύτερο μέρος της βορειοδυτικής ασιατικής Τουρκίας.

Την άνοιξη του 900, ο Λέων ΣΤ΄ παντρεύτηκε την Ευδοκία. Οι δύο προηγούμενες σύζυγοί του είχαν προαποβιώσει. Η «"Εκθεσις της βασιλείου τάξεως"» του Κωνσταντίνου Πορφυρογέννητου ονοματίζει τρεις κόρες του που γεννήθηκαν από τους προγενέστερους γάμους, αλλά όχι γιο. Με αυτό τον γάμο, ο Λέων ήθελε να εξασφαλίσει τη διαδοχή του. Ο Γεώργιος Οστρογκόρσκι επισημαίνει ότι ο τρίτος γάμος ήταν παράνομος βάσει του βυζαντινού δικαίου και αντίθετος στις πρακτικές της Ανατολικής Ορθόδοξης Εκκλησίας εκείνη την εποχή. Έτσι, ο Λέων έπρεπε να ζητήσει την άδεια του Οικουμενικού Πατριάρχη Αντώνιου Β΄.

Ένα χρόνο αργότερα, η Ευδοκία πέθανε κατά τη γέννα και ετάφη στον ναό των Αγίων Αποστόλων. Ο Θεοφάνης θεωρεί τον γιο θνησιγενή και αβάφτιστο. Ωστόσο, η «Εκθεσις της βασιλείου τάξεως», στον κατάλογο των τέκνων του Λέοντα, αναφέρει έναν γιο ονόματι «Βασίλειος», πράγμα το οποίο μάλλον σημαίνει ότι ο γιος της επέζησε αρκετό καιρό, ώστε να βαφτιστεί. Η «Εκθεσις της βασιλείου τάξεως» αναφέρει ότι η Ευδοκία ετάφη στην εκκλησία των Αγίων Αποστόλων στην Κωνσταντινούπολη.
Χρήστος Χολίδης

Ο Χρήστος Χολίδης (γενν. 1 Ιουλίου 1979) είναι Έλληνας τραγουδιστής και πρώην καλαθοσφαιριστής.